נשות הלעולם לא

נשות הלעולם לא (באנגלית: The Nevers) היא סדרת טלוויזיה אמריקאית מסוגת דרמת מדע בדיוני שנוצרה על ידי ג'וס וידון עבור רשת "HBO". הסדרה עלתה לשידור ב-11 באפריל 2021, ובוטלה בדצמבר 2022. עונתה היחידה, שכללה 12 פרקים, שודרה בשני חלקים - חלקה הראשון עלה לשירות HBO Max באפריל 2121, ואילו חלקה השני עלה לשירות Tubi בפברואר 2023. בישראל, הסדרה שודרה ב-yes ובסלקום tv. עלילת הסדרה מתרחשת בבריטניה הוויקטוריאנית, במהלך שנות שלטונה האחרונות של המלכה ויקטוריה, כאשר מגפה חדשה תוקפת את העיר לונדון – אנשים, ובעיקר נשים, מקבלים כוחות על-אנושיים באורח פלא. אנשים אלו נהפכים בין לילה לבני המעמד הנמוך החדש שנאלצים להילחם על מקומם בחברה, אך גם להילחם באויבים חזקים שנוצרו בעקבות המגפה, ולהתמודד עם משימה שעשויה לשנות את העולם המוכר להם. לורה דונלי – עמליה טרו, אישה ספונטנית, חסרת אחריות ובעלת רקע פסיכולוגי מורכב המנסה לנווט את דרכה בלונדון של המאה ה-19, שמהווה סכנה לאליטה הבריטית. אוליביה ויליאמס – לביניה בידלו, רווקה זקנה ועשירה התומכת ב"נגועים", שמנהלת גם את בית היתומים בו מתגוררות רבות מהדמויות הראשיות. ויליאמס שיחקה בעבר בסדרה אחרת של וידון, "בית הבובות". ג'יימס נורטון – הוגו סוואן, צעיר אריסטורקט ופאנסקסואלי, שמתמחה בסחיטת אנשים ובבעלותו נמצא מודעון פרטי. טום ריילי – אוגוסטוס "אוגי" בידלו, חנון אדיב ואחיה של לביניה. אן סקלי – פנייס אדייר, חברתה הטובה ביותר של אמליה, ואחת הראשונות ש"ננגעו". פנייס היא אישה דתייה אדוקה שבאה מבית כפרני. בן צ'פלין – הבלש פרנק מונדי, שוטר גדול-ממדים וגס עם תחושת מוסר חזקה, בעל מוניטין של אלימות ושתייה מרובה. פיפ טורנס – לורד מאסן, איש צבא לשעבר ותומך חזק של אימפריה הבריטית, שמפקפק מאוד באמינותם של "הנגועים". זקארי מומו – ד"ר הורציו קוזנס, רופא שהגיע ממערב הודו, שאמליה הייתה עדה לרגע בו הוא גילה את כוחו. הורציו נוטה לשתף פעולה איתה ועם מלך הקבצנים. איימי מנסון – מלאדי, אישה לא יציבה שחיה במחתרת. מלאדי לא רק אחראית על קבוצת עריקים, אלא גם נמצאת במסע הרג משלה. ניק פרוסט – דקלן אורון, ידוע גם בשם מלך הקבצנים. איש כריזמטי ואכזר שמפקד על הפושעים הזוטרים בלונדון, שלעיתים עובד עם אמליה אך גם באותה מידה שמח לא פחות לבגוד בה. ראשל ניל – אנני קרבי, ידועה גם בשם בונפייר. פושעת בעלת היכולת לשלוט באש. אלינור טומלינסון – מרי ברייטון, זמרת כושלת שמחכה לה הפתעה גדולה. דניס או'הר – ד"ר אדמונד האג, מנתח אכזרי ממוצא אמריקאי. קיראן סוניה סואר – הרייט קאור אליזבת ברינגטון – לוסי בסט אלה סמית – דזירה בלודגט ויולה פרטז'ון – מירטל הפליש אנה דוולין – פרימרוז צ'אטואווי מרטין פורד – ניקולה פרבל הם עצמם לא נקראים כך [The Nevers] בסדרה. זה ביטוי שנועד לעורר מעין תגובה למוזרותם, למה שנחשב לא טבעי. הרעיון שלעולם לא צריך להיות דבר כזה, לעולם לא היית צריך להתקיים. משהו הוא לא כפי שהוא צריך להיות, ואין לך את הזכות לקבל את הכוח או היכולת המוזרים שיש לך. והרעיון הזה, שיש אנשים שחורגים מהסדר הטבעי, מרתק בעיניי. אני לא מסכים עם זה. אבל בעיניי זה אחד מאותם דברים שבהם אתה לוקח משהו שלילי, ולובש אותו כאות כבוד, בעצם. דברים מסוימים שלעולם לא יכולים לקרות – קורים. והאנשים להם הם קורים תופסים את מקומם בעולם — וידון, על הקונספט שעומד מאחורי עלילת הסדרה במהלך כנס הקומיק-קון, 2018. ב-13 ביולי 2018, הוכרז כי רשת "HBO" הזמינה ישירות את הסדרה. בנוסף, נודע שהיוצר ג'וס וידון עתיד לשמש ככותב, במאי, מפיק בפועל. הסדרה הוזמנה על ידי "HBO" לאחר מלחמת הצעות עם רשתות ושירותי הזרמת מדיה אחרות, שכללו בין היתר את נטפליקס. צוות המפיקים בפועל כולל בין היתר את ברנדט קולפילד, ג'יין אספנסון ודאגלס פטרי. אספנסון ופטרי, שעבדו עם וידון על "באפי ציידת הערפדים", משמשים גם כתסריטאים. בנוסף, גם התסריטאית לורי פני נשכרה למלאכת כתיבת הסדרה. ג'מה ג'קסון משמשת כמעצבת הפקה. ב-23 באפריל 2019, הוכרז על ליהוקה של לורה דונלי לצוות השחקנים הראשי של הסדרה. ב-30 ביולי 2019, הוכרז על ליהוקם של אוליביה ויליאמס, ג'יימס נורטון, טום ריילי, אן סקלי, בן צ'פלין, פיפ טורנס, איימי מנסון, ניק פרוסט, אלינור טומלינסון, דניס או'הר, זקארי מומו וראשל ניל לצוות השחקנים הראשי. ב-15 באוגוסט 2019, הוכרז על ליהוקם של קיראן סוניה סואר, אליזבת ברינגטון, אלה סמית, ויולה פרטז'ון, אנה דוולין ומרטין פורד לצוות השחקנים המשני. ב-4 ביולי 2019, הודיע וידון כי צילומי העונה הראשונה החלו בלונדון. ביולי 2019 דווח כי סצנות צולמו בכיכר כנסיית טריניטי, ובאזור תיאטרון וימבלדון החדש. באוגוסט 2019, צולמו סצנות במספנה ההיסטורית בצ'טם שבקנט. בסוף ינואר 2020, צילומי הסדרה התקיימו בג'ויס גרוב, אחוזה כפרית בסגנון ג'ייקוביאני. הבניין שימש כסט והוכפל לצורך צילומי סצנות המתרחשות בבית היתומים. בשל המחסור בשטחים של אולפנים בלונדון, רשת "HBO" עבדה עם אדריאן ווטון, מנכ"ל "Film London" ונציבות הקולנוע הבריטית על מנת למצוא חללי מחסן ותעשייה ישנים בהם יוכלו לבסס את ההפקה. צילומי חמישה פרקים מתוך עשרת פרקי העונה הראשונה שהוזמנה הושלמו לפני שההפקה הושבתה בעקבות התפרצות מגפת הקורונה. צילומי הסדרה התחדשו בספטמבר והושלמו בסוף אוקטובר. בפברואר 2021, מנהל התוכן הראשי של רשת "HBO" ושירות "HBO Max", קייסי בלויס, אישר כי העונה הראשונה תכלול עשרה פרקים שיחולקו לשני חלקים – שישה וארבעה פרקים – בעקבות השבתת ההפקה שנגרמה בעקבות התפרצות מגפת הקורונה. בלויס הצהיר שנוצרה מעין הפסקה נרטיבית טבעית בפרק השישי, ולכן ההפקה החליטה לשדר תחילה את ששת הפרקים עבור המנויים והמעריצים. בלויס אף הצהיר כי גוסלט וצוות התסריטאים שלה עובדים כעת על מערך התסריטים השני ו"נקבל תחושה טובה יותר של תזמון" כאשר הפרקים ישודרו. ב-25 בנובמבר 2020, הודיע וידון כי הוא פורש מהפקת הסדרה ופטר את החלטתו כהחלטה שנוצרה כתוצאה מ"שנה של אתגרים חסרי תקדים". בהצהרה שפורסמה עם עזיבתו את הפקת הסדרה, וידון הסביר כי אופי העבודה על פרויקט כזה במהלך התפרצות מגפת הקורונה ברחבי העולם גבה מחיר גבוה מרמות האנרגיה שלו. ב-28 בינואר 2021, הוכרז שהתסריטאית הבריטית פיליפה גוסלט תפיק בפועל את הסדרה במקומו. בתגובה להאשמות בהטרדות במקום העבודה נגד וידון מצד שחקנים ואנשי צוות שעבדו עמו על פרויקטים קודמים שלו, בלויס הצהיר כי הוא לא קיבל שום תלונות או דיווחים על התנהגות בלתי הולמת בנוגע לעבודתו של וידון על הסדרה. עם זאת, מעורבותו של וידון לא זכתה להכרה במהלך שיווק הסדרה. אתר האינטרנט הרשמי של נשות הלעולם לא (באנגלית) נשות הלעולם לא, ברשת החברתית אינסטגרם "נשות הלעולם לא", במסד הנתונים הקולנועיים IMDb (באנגלית) "נשות הלעולם לא", באתר Rotten Tomatoes (באנגלית) "נשות הלעולם לא", באתר Metacritic (באנגלית) "נשות הלעולם לא", באתר HBO Max (באנגלית) "נשות הלעולם לא", במסד הנתונים הקולנועיים KinoPoisk (ברוסית) אבנר שביט‏, "הייתי צריכה לתת למישהו אחר לענות על השאלה": הסדרה שמתקשה להתגבר על הסקנדל, באתר וואלה, 11 באפריל 2021 Hibberd, James (February 10, 2021). "HBO boss breaks silence on Game of Thrones plans, Joss Whedon controversy, more". Entertainment Weekly. Retrieved February 11, 2021. "New Joss Whedon Sci-Fi Series Coming to HBO". HBO. July 13, 2018. Retrieved July 13, 2018. Yehl, Joshua (July 21, 2018). "Joss Whedon Explains Title of His HBO Series, The Nevers - Comic-Con 2018". IGN. Retrieved August 12, 2019. Goldberg, Lesley (July 13, 2018). "Joss Whedon Sci-Fi Drama Ordered Straight to Series at HBO". The Hollywood Reporter. Retrieved July 13, 2018. Holloway, Daniel (July 13, 2018). "HBO Lands Joss Whedon Sci-Fi Series 'The Nevers'". Variety. Retrieved July 13, 2018. Flook, Ray (July 4, 2019). ""The Nevers": Joss Whedon Signals Start on Upcoming HBO Sci-Fi Drama". Bleeding Cool. Retrieved August 12, 2019. Johnston, Rich (July 12, 2019). "Talking to Laurie Penny About the Switch From British Politics to Hollywood". Bleeding Cool. Retrieved August 12, 2019. Sherlock, Ben (May 25, 2019). "The Nevers: Everything We Know (So Far) About Joss Whedon's New HBO Series". Screen Rant. Retrieved August 12, 2019. Andreeva, Nellie (April 23, 2019). "'The Nevers': Laura Donnelly To Star In Joss Whedon's HBO Sci-Fi Drama Series". Deadline. Retrieved August 12, 2019. Petski, Denise (July 30, 2019). "'The Nevers': Joss Whedon's HBO Sci-Fi Drama Series Adds 12 To Cast". Deadline. Retrieved July 30, 2019. Hibberd, James (July 30, 2019). "Joss Whedon's HBO sci-fi drama The Nevers casts 12 actors". Entertainment Weekly. Retrieved July 30, 2019. Petski, Denise (August 15, 2019). "'The Nevers': Joss Whedon's HBO Sci-Fi Drama Series Adds 6 To Cast". Deadline. Retrieved August 15, 2019. Maas, Jennifer; Maglio, Tony (April 15, 2019). "Jordan Peele's 'Lovecraft Country,' Joss Whedon's 'The Nevers' to Begin Filming This Summer". The Wrap. Retrieved August 12, 2019. "The Nevers: HBO films sci-fi drama in Trinity Church Square". London SE1. July 17, 2019. Retrieved August 12, 2019. Krause, Riley (July 24, 2019). "TV crews have set up shop in Wimbledon to film a new HBO show". Wimbledon Times. Retrieved August 12, 2019. Dixon, Rachel (August 2, 2019). "Stolen cockatoo was filming The Nevers produced by HBO when she was taken from Holiday Inn Rochester". Kent Online. Retrieved August 18, 2019. "Joyce Grove used as location for American TV series". Henley Standard. January 26, 2020. Retrieved January 31, 2020. Mueller, Matt (September 3, 2019). "The space race: what next for UK studios and inward investment?". Screen Daily. Retrieved September 10, 2019. Radish, Christina (June 22, 2020). "James Norton on the Timeliness of 'Mr. Jones' and Working with Joss Whedon on HBO's 'The Nevers'". Collider. Retrieved November 26, 2020. Bui, Hoai-Tran (October 22, 2020). "'The Nevers': Joss Whedon's New Show is "Complicated and Fresh," According to Star Nick Frost". /Film. Retrieved November 26, 2020. Maas, Jennifer; Baysinger, Tim (February 10, 2021). "HBO Received 'No Complaints' About Joss Whedon Before He Exited 'The Nevers,' Casey Bloys Says". TheWrap. Retrieved February 18, 2021. Porter, Rick (January 28, 2021). "HBO's 'The Nevers' Finds Showrunner to Replace Joss Whedon". The Hollywood Reporter. Retrieved January 28, 2021. Schaefer, Sandy (February 11, 2021). "Joss Whedon Scrubbed From The Nevers Marketing as Buffy Cast Speaks Out". CBR. Retrieved February 11, 2021. Goldberg, Leslie (February 10, 2021). "HBO and HBO Max Chief Details 'Game of Thrones' Expansion Plans". The Hollywood Reporter. Retrieved February 11, 2021. Tom Smyth, All the Winners of the Creative Arts Emmys, Vulture, ‏2024-01-07 (באנגלית)